Kamu bisa jelasin ke aku soal Colocasia dalam bahasa jawa?

Colocasia iku sawijining génus saka enem nganti wolu spésies tuwuhan kembang saka famili Araceae (tales-talesan) asal saka tlatah tropis Polynesia lan Asia kidul-wétan (Wagner, Herbst, and Sohmer, 1999). Jeneng umum kuping gajah utawa Elephant-ear, utawa "Taro" jeneng iki uga dipigunakaké déning sawatara jinis Araceae godhong amba, mligi Xanthosoma lan Caladium.

Tuwuhan iki kagolong tuwuhan kang awèt urip ora usum-usuman (perennial plant) kanthi oyot wujud uwi kang gedhé ing jero lemah. Godhongé amba utawa amba banget, dawané watara 20–150 cm, awangun ati utawa godhong waru. Tuwuhan kuping gajah iki jenengé njupuk saka wangun godhongé kang mèmper kuping utawa tamèng.